Președintele rus Vladimir Putin a numit împușcarea prim-ministrului slovac Robert Fico o crimă „monstruoasă”, transmite Reuters.
"Nu poate exista nicio justificare pentru această crimă monstruoasă. Îl cunosc pe Robert Fico ca fiind un om curajos și puternic la minte. Sper foarte mult că aceste calități îl vor ajuta să supraviețuiască acestei situații dificile", a spus Putin într-o telegramă adresată președintelui Slovaciei.
De asemenea, Putin i-a urat lui Fico „o însănătoșire rapidă și deplină”.
Reacția liderului de la Kremlin vine după ce premierul Slovaciei, Robert Fico a fost rănit miercuri în timpul unei împușcături în orașul Gandlova, situat la 150 km de Bratislava, și a fost transportat la un spital din Banska Bystrica în stare gravă. Atacatorul a fost reținut. Ar fi vorba despre un bărbat de 71 de ani care ar locui în sud-estul Slovaciei.
Fiți la curent cu ultimele noutăți. Urmăriți DCNews și pe Google News